
บันทึกรายงานการประชุม
สภาเทศบาลตำบลหนองพ้อ สมัยสามัญสมัยที่ 1 (ครั้งที่ 2)
วันที่ 31 พฤษภาคม พ.ศ.2564

เลขานุการสภา	ครับสำหรับวันนี้ได้ตรวจสอบรายชื่อสมาชิกผู้เข้าร่วมประชุม มีจำนวนถูกต้องตรงกัน ครบองค์ประชุมครับ เชิญท่านประธานสภาดำเนินการตามระเบียบวาระ
ประธานสภา	สมาชิกสภาทุกท่านครับสำหรับวันนี้เป็นการประชุมสภาเทศบาล สมัยสามัญ สมัยที่ 1 ครั้งที่ 2 เวลา 09.30 น.ผมขอเปิดการประชุมครับ
ระเบียบวาระที่ 1	เรื่องที่ประธานแจ้งให้ที่ประชุมทราบ
		-ไม่มี-
ระเบียบวาระที่ 2	เรื่องรับรองรายงานการประชุม
ประธานสภา	วันนี้มีการการรับรองรายงานการประชุมสภาเทศบาล (ครั้งแรก) เมื่อวันที่ 6 พฤษภาคม 2564 ท่านสมาชิกสภาท่านใดจะแก้ไขเรียนเชิญครับ
วิเชียร  บัวเนียม	เรียนประธานสภา ฝ่ายบริหาร สมาชิกสภาทุกท่าน ผมนายวิเชียร  บัวเนียม สมาชิกสภาเขต 2 ผมขอแก้ไขตรงหน้าแรกครับ ตรงที่รายชื่อของคุณปรีชา  ชาญเมธี ตรงลายมือชื่อไม่ต้องลงครับเพราะเป็นการลา ไม่ต้องลงชื่อครับ แต่เขียนว่าลาถูกต้องครับ และหน้าที่6 ครับตรงนั้นชื่อนายวิเชียร บัวเนียมครับ ไม่ใช่ชูเนียม และให้ตัดตอนตอนที่ประธานครับให้ตัดคำว่าขอเสนอออกครับ ขอบคุณครับ
ประธานสภา	มีท่านสมาชิกท่านอื่นจะแก้ไขอีกหรือไม่ถ้าไม่ผมขอมติครับ
มติที่ประชุม	รับรองรายงานการประชุม
ระเบียบวาระที่ 3	เรื่องที่เสนอใหม่
ประธานสภา	ครับสำหรับวันนี้ 2 ญัตติครับการโอนเงินงบประมาณรายจ่ายประจำปี 2564 และการพิจารณาเลือกคณะกรรมการแผนพัฒนาท้องถิ่นจำนวน 2 คณะกรรมการเชิญท่านนายกเทศมนตรีเสนอญัตติครับ
นายกเทศมนตรี	เรียนประธานสภา ฝ่ายบริหาร สมาชิกสภาทุกท่าน ตลอดจนผู้เข้าร่วมการประชุมข้าพเจ้า นายไตรศักดิ์  รักใหม่ ตำแหน่งนายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2564 ดังนี้
โอนเพิ่ม (ตั้งจ่ายรายการใหม่)
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง  ค่าครุภัณฑ์  เพื่อโอนตั้งจ่ายรายการใหม่ จำนวน  96,000  บาท รายละเอียดดังนี้
ครุภัณฑ์สำนักงาน 
ค่าจัดซื้อโต๊ะและเก้าอี้ทำงาน 	เป็นเงิน 24,000 บาท
เพื่อจ่ายเป็นค่าจัดซื้อโต๊ะและเก้าอี้ทำงาน  จำนวน   1  ชุด โต๊ะทำงานทำด้วยไม้   ขนาดยาว 160 ซม. กว้าง 80 ซม. สูง 76 ซม. พร้อมเก้าอี้บุหนัง มีพนักเอนได้ มีที่เท้าแขน หมุนได้ โดยจัดซื้อราคาตามท้องตลาดเนื่องจากไม่มีในบัญชีมาตรฐานครุภัณฑ์ของทางราชการ


ครุภัณฑ์คอมพิวเตอร์		
1. เพื่อจ่ายเป็นค่าเครื่องคอมพิวเตอร์ All In One สำหรับงานประมวลผล ราคา 23,000 บาท จำนวน 1 เครื่อง มีคุณลักษณะพื้นฐาน/เครื่อง ดังนี้
-  มีหน่วยประมวลผลกลาง (CPU) ไม่น้อยกว่า 4 แกนหลัก (4-core) โดยมีความเร็วสัญญาณนาฬิกาพื้นฐานไม่น้อยกว่า 1.6 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง จำนวน 1 หน่วย
- หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกันขนาดไม่น้อยกว่า 6 MB
- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้
1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มีความสามารถในการใช้หน่วยความจำแยกจากหน่วยความจำหลักขนาดไม่น้อยกว่า 2 GB
2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพไม่น้อยกว่า 2 GB
- มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB
- มีหน่วยจัดเก็บข้อมูล ชนิด SATA หรือ ดีกว่า ขนาดความจุไม่น้อยกว่า 1 TB หรือ Solid State Drive ขนาดความจุไม่น้อยกว่า 250 GB จำนวน 1 หน่วย
- มี DVD-RW หรือดีกว่า แบบติดตั้งภายใน (Internet) หรือภายนอก (External) จำนวน 1 หน่วย
- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง
- มีช่องเชื่อมต่อ  (Interface) แบบ USB 2.0 หรือดีกว่า ไม่น้อยกว่า 3 ช่อง
- มีแป้นพิมพ์และเมาส์
- มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920 x 1080)
- สามารถใช้งาน Wi-Fi ( IEEE 802.11b, g, n, ac) และ Bluetooth
2. เพื่อจ่ายเป็นค่าเครื่องคอมพิวเตอร์ สำหรับประมวลผล แบบที่ 1 (จอแสดงภาพขนาดไม่น้อยกว่า 19 นิ้ว) ราคา 22,000 บาท จำนวน 1 เครื่อง มีคุณลักษณะพื้นฐาน/เครื่อง ดังนี้
- มีหน่วยประมวลผลกลาง (CPU) ไม่น้อยกว่า 6 แกนหลัก (6-core) โดยมีความเร็วสัญญาณนาฬิกาพื้นฐานไม่น้อยกว่า 3.0 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง จำนวน 1 หน่วย
- หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกันขนาดไม่น้อยกว่า 9 MB
- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้
1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำ ขนาดไม่น้อยกว่า    2 GB หรือ
2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ
3) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 2 GB
- มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB
- มีหน่วยจัดเก็บข้อมูล ชนิด SATA หรือ ดีกว่า ขนาดความจุไม่น้อยกว่า 1 TB หรือ Solid State Drive ขนาดความจุไม่น้อยกว่า 250 GB จำนวน 1 หน่วย
- มี DVD-RW หรือดีกว่า จำนวน  1  หน่วย
- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง
- มีช่องเชื่อมต่อ  (Interface) แบบ USB 2.0 หรือดีกว่า ไม่น้อยกว่า 3 ช่อง
- มีแป้นพิมพ์และเมาส์
- มีจอแสดงภาพขนาดไม่น้อยกว่า 19 นิ้ว
3. ค่าเครื่องพิมพ์เลเซอร์หรือ LED สี ชนิด Network แบบที่ 2 (27 หน้า/นาที (ppm)	จำนวน  27,000  บาท
เพื่อจ่ายเป็นค่าเครื่องพิมพ์เลเซอร์ หรือ LED สี ชนิด Network แบบที่ 2 (27 หน้า/นาที (ppm)  มีคุณลักษณะพื้นฐานดังนี้
- มีความละเอียดในการพิมพ์ไม่น้อยกว่า  600x600 dpi
- มีความเร็วในการพิมพ์ขาวดำสำหรับกระดาษ A4 ไม่น้อยกว่า 27 หน้าต่อนาที (ppm)
- มีความเร็วในการพิมพ์สีสำหรับกระดาษ A4 ไม่น้อยกว่า 27 หน้าต่อนาที (ppm)
- สามารถพิมพ์เอกสารกลับหน้าอัตโนมัติได้
- มีหน่วยความจำ (Memory) ขนาดไม่น้อยกว่า 512 MB
- มีช่องเชื่อมต่อ  (Interface) แบบ USB 2.0 หรือดีกว่า ไม่น้อยกว่า 1 ช่อง
- มีช่องเชื่อมต่อระบบเครือข่าย (Network Interface) แบบ 10/100 Base - T หรือดีกว่า จำนวนไม่น้อยกว่า 1 ช่อง หรือสามารถใช้งานผ่านเครือข่ายไร้สาย Wi-Fi (IEEE 802.11b, g, n) ได้
- มีถาดใสกระดาษได้ไม่น้อยกว่า 250 แผ่น
- สามารถใช้ได้กับ A4, Letter, Legal หรือ Custom
รวมโอนเพิ่ม  96,000 บาท 

โอนลด
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป งบดำเนินงาน หมวดค่าตอบแทนใช้สอยและวัสดุ ค่าใช้สอย ค่าใช้จ่ายในการเดินทางไปราชการฯ จำนวน 96,000 บาท
รวมโอนลด 96,000 บาท
ซึ่งการโอนงบประมาณครั้งนี้ มีเหตุผลดังนี้
1. การจัดซื้อโต๊ะทำงานและเก้าอี้ทำงาน เพื่อใช้สำหรับการปฏิบัติงานของนายกเทศมนตรีตำบลหนองพ้อ แทนชุดเก่าที่ชำรุด
2. การจัดซื้อคอมพิวเตอร์ เพื่อใช้สำหรับการปฏิบัติงานของคณะผู้บริหาร จำนวน 1 เครื่อง และใช้สำหรับการปฏิบัติงานของสำนักปลัดเทศบาลแทนเครื่องเก่าที่ชำรุด จำนวน 1 เครื่อง
3.  เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับท่านสมาชิกก็ได้รับฟังญัตติเป็นที่เรียนร้อยแล้วของสำนักปลัดเชิญท่านสมาชิกสภาอภิปรายครับ
วิเชียร  บัวเนียม	เรียนประธานสภา ฝ่ายบริหาร สมาชิกสภาทุกท่าน ผมนายวิเชียร  บัวเนียม สมาชิกสภาเขต 2 ก่อนที่จะลงมติในงบประมาณ 96,000 บาท ผมขอสอบถามงบประมาณในการเดินทางไปราชการ ในค่าใช้สอยผมขอรายละเอียดด้วยครับ
ประธานสภา	เชิญท่านสมาชิกท่านต่อไปครับ
นายกเทศมนตรี	เรียนประธานสภา ในการโอนลดในหมวดค่าใช้จ่ายในการเดินทางไปราชการของสำนักปลัด ตรงนี้ผมจะให้ทางหัวหน้าสำนักปลัดเป็นคนตอบคำถามครับ
หัวหน้าสำนักปลัด	เรียนประธานสภา ในส่วนของงบประมาณค่าใช้จ่ายในการเดินทางไปราชการตั้งไว้ 250,000 บาท งบประมาณในส่วนตรงนี้งบประมาณคงเหลือ 206,000 บาท โอนไป 1 ครั้ง และการเดินทางไปราชการจะเป็นของฝ่ายบริหารและของพนักงานเทศบาล แต่ในส่วนของตรงนี้ได้เดินทางไปน้อยมากเพระติดช่วงของการระบาดของโรคติดเชื้อไวรัสโคโรนา 2019 ตรงนี้เลยตั้งไว้เยอะมากครับ
ประธานสภา	ครับสมาชิกก็ได้รับทราบแล้วนะครับ เชิญท่านสมาชิกท่านต่อไปครับ 
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 ในส่วนตรงนี้ผมเห็นด้วยครับในการโอนครั้งนี้ครับ
ประธานสภา	มีท่านอื่นจะอภิปรายอีกหรือไม่ครับ ถ้าไม่มีผมขอมติด้วยครับ ท่านสมาชิกสภาท่านใดเห็นชอบให้โอนเงินงบประมาณรายจ่ายประจำปี 2564 โปรดยกมือครับ

มติที่ประชุม		เห็นชอบ		10	เสียง
		ไม่เห็นชอบ	 -	เสียง
		งดออกเสียง	2	คน คือประธานสภา,คุณศุภชัย  ชูเนียม
ประธานสภา	ต่อไปเป็นการเสนอญัตติโอนเงินงบประมาณรายจ่ายประจำปีงบประมาณ 2564     (กองคลัง) เชิญผู้เสนอญัตติครับ
นายกเทศมนตรี	เรียนประธานสภา ฝ่ายบริหาร สมาชิกสภาทุกท่าน ตลอดจนผู้เข้าร่วมการประชุมข้าพเจ้า นายไตรศักดิ์  รักใหม่ ตำแหน่ง นายกเทศมนตรีตำบลหนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖4  เป็นเงินทั้งสิ้น 2,600  บาท
ด้วยกองคลังมีความประสงค์ขออนุมัติโอนเงินงบประมาณรายจ่ายประจำปีงบประมาณ    พ.ศ.  ๒๕๖4  (โอนเพิ่มตั้งจ่ายรายการใหม่)  จำนวน  1  รายการตามรายละเอียดดังนี้  
				โอนเพิ่ม (ตั่งจ่ายรายการใหม่)
1.เครื่องพิมพ์เลเซอร์
กองคลัง ด้านบริหารงานทั่วไป  แผนงานบริหารงานทั่วไป  งานบริหารงานคลัง           งบลงทุน  หมวดค่าครุภัณฑ์ที่ดินและสิ่งก่อสร้าง  ค่าครุภัณฑ์  ประเภทครุภัณฑ์คอมพิวเตอร์  เพื่อโอนตั้งจ่ายรายการใหม่  จำนวน 2,600  บาท  รายละเอียดดังนี้
เพื่อจ่ายเป็นค่าจัดซื้อเครื่องพิมพ์เลเซอร์ หรือ LED ขาวดำ จำนวน 1 เครื่อง ราคาเครื่องละ 2,600 บาท  โดยตั้งจ่ายตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจำปี พ.ศ. 2563 โดยมีคุณลักษณะพื้นฐานดังนี้
· มีความละเอียดในการพิมพ์ไม่น้อยกว่า 600x600 dpi
· มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm)
· มีหน่วยความจำ (Memoy) ขนาดไม่น้อยกว่า 8 MB
· มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง
· มีถาดใส่กระดาษได้ไม่น้อยกว่า 150 แผ่น
· สามารถใช้ได้กับ A4, Letter และ Custom 
รวมเป็นเงิน  2,600  บาท
                       	  รวมงบประมาณโอนเพิ่ม 2,600  บาท
โอนลด
กองคลัง ด้านบริหารงานทั่วไป  แผนงานบริหารงานทั่วไป งานบริหารงานคลัง                    งบดำเนินงาน หมวดค่าตอบแทนใช้สอยและวัสดุ ค่าตอบแทน ค่าเช่าบ้าน เป็นเงินจำนวน 2,600 บาท
 		   	รวมงบประมาณโอนลด 2,600  บาท
ซึ่งการโอนงบประมาณครั้งนี้  มีเหตุผลดังนี้
                   	  	1. เนื่องจากเครื่องพิมพ์ ไม่สามารถใช้การได้
2. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น  พ.ศ.  ๒๕๔๑  หมวด ๔  การโอนและการแก้ไขเปลี่ยนแปลงงบประมาณ  ข้อ  ๒๗ การโอนเงินงบประมาณรายจ่ายในหมวดค่าครุภัณฑ์  ที่ดินและสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยน  หรือโอนไปตั้งจ่ายรายการใหม่  ให้เป็นอำนาจของสภาท้องถิ่น
          		ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับก็ได้รับฟังการเสนอญัตติเป็นที่เรียบร้อยแล้ว ต่อไปเป็นหน้าที่ของสมาชิกสภาในการอภิปรายเชิญครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบให้โอนเงินงบประมาณรายจ่ายประจำปี 2564 โปรดยกมือครับ
มติที่ประชุม		เห็นชอบ		11	เสียง
		ไม่เห็นชอบ	-	เสียง
		งดออกเสียง	1	คน คือประธานสภา
ประธานสภา	ต่อไปเป็นการพิจารณาเลือกคณะกรรมการสภาท้องถิ่น เพื่อแต่งตั้งเป็นกรรมการพัฒนาท้องถิ่น เรียนท่านเลขานุการแจ้งข้อกฎหมายครับ
เลขานุการสภา	เรียนประธานสภา ฝ่ายบริหาร สมาชิสภาทุกท่าน สำหรับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548 รวมแก้ไขเพิ่มเติม(ฉบับที่ 2 พ.ศ.2559และแก้ไขฉบับที่ 3 พ.ศ.2561) หมวด 1 องค์กรจัดทำแผนพัฒนาท้องถิ่น ข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย (3)สมาชิกสภาท้องถิ่นที่สภาท้องถิ่นคัดเลือกจำนวน 3 คน 
	ข้อ 10 คณะกรรมการพัฒนาท้องถิ่นมีอำนาจหน้าที่ ดังนี้
	1.กำหนดแนวทางการพัฒนาท้องถิ่น โดยพิจารณา
	(ก)อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่นการป้องกันและบรรเทาสาธารณภัย การผังเมือง
	(ข)ภารกิจถ่ายโอนตามกฎหมายกำหนดแผนและขั้นตอนการกระจายอำนาจ
	(ค)ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง เช่นการแก้ไขปัญหาความยายจน การป้องกันและแก้ไขปัญหายาเสพติด
	(ง)กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่น 
	(จ)นโยบายของผู้บริหารท้องถิ่นที่แถลงต่อสภาท้องถิ่น
	(ฉ)แผนพัฒนาหมู่บ้านหรือแผนชุมชน
	2.ร่วมจัดทำร่างแผนพัฒนาท้องถิ่น เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนาท้องถิ่น
	หมวด 6 การติดตามและประเมินผลแผนการพัฒนาท้องถิ่น
	ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น(1)สมาชิกสภาท้องถิ่นที่สภาคัดเลือกจำนวนสามคน
	ข้อ 29 คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ดังนี้
	1.กำหนดแนวทาง วิธีในการติดตามและประเมินผลแผนพัฒนา
	2.ดำเนินการติดตามและประเมินผลแผนพัฒนา
	3.รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ปนระชาชนในท้องถิ่นทราบ ในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี
ประธานสภา	เชิญท่านสมาชิกเสนอครับ
เลขานุการสภา	ตรงนี้ให้ประธานสภาดำเนินการตามวิธีในการเสนอชื่อก่อนครับ
วิเชียร  บัวเนียม	เรียนประธานสภา ครับตรงนี้ผมว่าให้เสนอทีละคนครับ
ประธานสภา	เชิญท่านสมาชิสภาเสนอชื่อได้เลยครับทีละคนครับ
ปรีชา  ชาญเมธี	เรียนประธานสภา ผมนายปรีชา  ชาญเมธี ขอเสนอคุณไพจิตร  ฉิมรักษ์ ครับ ขอผู้รับรองสองท่านคือคุณบุญเลิศ  สงคงและคุณวีรวัฒน์  คงพรม
ประธานสภา	มีท่านใดจะเสนอเป็นอย่างอื่นหรือไม่ ถ้าไม่มี เชิญท่านสมาชิกเสนอท่านต่อไปเลยครับ
วีรวัฒน์  คงพรม	เรียนประธานสภา ผมนายวีรวัฒน์ คงพรม ขอเสนอคุณวิเชียร  บัวเนียม ครับขอผู้รับรองสองท่านคือคุณสมเกียรติ  เกื้อชูและคุณปรีชา  ชาญเมธี
ประธานสภา	มีท่านใดจะเสนอเป็นอย่างอื่นหรือไม่ ถ้าไม่มี เชิญท่านสมาชิกเสนอท่านต่อไปเลยครับ
ไพจิตร  ฉิมรักษ์	เรียนประธานสภา ผมนายไพจิตร  ฉิมรักษ์ ผมขอเสนอคุณสมเกียรติ  เกื้อชู ครับ ขอผู้รับรองสองท่านคือคุณสมเกียรติ  เกื้อชูและคุณปรีชา  ชาญเมธี
ประธานสภา	มีท่านใดจะเสนอเป็นอย่างอื่นหรือไม่ ถ้าไม่มีผู้ที่รับการเสนอชื่อมีจำนวน 3 ท่านด้วยกันคือ1.คุณไพจิตร  ฉิมรักษ์ 2.คุณวิเชียร  บัวเนียม 3.คุณสมเกียรติ  เกื้อชู ต่อไปเป็นการเสนอชื่อการพิจารณาเลือกสมาชิกสภาท้องถิ่น เพื่อแต่งตั้งเป็นคณะกรรมการติดตามและประเมินผลแผนการพัฒนา เชิญท่านสมาชิกสภาเสนอชื่อทีละคนได้เลยครับเชิญครับ
เลขานุการสภา	เรียนประธานสภา ครับมีข้อกฎหมายเกี่ยวกับการเลือกคณะกรรมการติดตามและประเมินผลแผนการพัฒนาหมวด 6 การติดตามและประเมินผลแผนการพัฒนาท้องถิ่น
	ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น(1)สมาชิกสภาท้องถิ่นที่สภาคัดเลือกจำนวนสามคน
	ข้อ 29 คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ดังนี้
	1.กำหนดแนวทาง วิธีในการติดตามและประเมินผลแผนพัฒนา
	2.ดำเนินการติดตามและประเมินผลแผนพัฒนา
	3.รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ปนระชาชนในท้องถิ่นทราบ ในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี
ประธานสภา	เชิญท่านสมาชิกสภาเสนอชื่อได้เลยครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สมาชิกสภาเขต 2 ผมขอเสนอให้เสนอสามคนรวดเดียวเลยครับ ผู้รับรองสองคนคือคุณบุญเลิศ  สงคง,คุณอุทัย  บุตรดาซุย
ประธานสภา	ครับมีสมาชิกสภาท่านใดเห็นเป็นอย่างอื่นหรือไม่ครับ ถ้าไม่มีถือว่ามติเป็นสามคน เชิญท่านสมาชิกเสนอครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สมาชิกสภาเขต 1 ขอเสนอคนที่ 1 คุณบุญเลิศ  สงคง คนที่ 2 คุณอุทัย  บุตรดาซุย คนที่ 3 คุณวีรวัฒน์  คงพรม ครับ ผู้รับรองสองท่านคือคุณไพจิตร  ฉิมรักษ์,คุณปรีชา  ชาญเมธี
ประธานสภา	มีท่านใดจะเสนอเป็นอย่างอื่นหรือไม่ ถ้าไม่มี ถือว่ามติที่ประชุมมี 3 ท่านด้วยกันคือ 1 คุณบุญเลิศ  สงคง คนที่ 2 คุณอุทัย  บุตรดาซุย คนที่ 3 คุณวีรวัฒน์  คงพรม เชิญท่านเลขานุการสภา
เลขานุการสภา	ครับตรงนี้ในส่วนของ๕ระกรรมการติดตามและประเมินผลแผนพัฒนาท้องถิ่น มีหน้าที่ดังนี้ 1.กำหนดแนวทาง วิธีในการติดตามและประเมินผลแผนพัฒนา
	      2.การดำเนินการติดตามและประเมินผลแผนพัฒนา
	       3.รายงานและเสนอความเห็นซึ่งได้จากการติดตามและประเมินผลแผนพัฒนา ต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น
	       4.แต่งตั้งอนุคณะกรรมการหรือคณะทำงานเพื่อช่วยเหลือปฏิบัติงานตามที่เห็นสมควร ครับ
ประธานสภา	ต่อไปเป็นเรื่องอื่นๆ
ระเบียบวาระที่ 4 	เรื่องอื่นๆ
ประธานสภา	ครับสำหรับเรื่องอื่นๆในวันนี้มีสมาชิกสภาท่านใดมีเรื่องจะชี้แจงแนะหรืออภิปรายบ้างเชิญครับ ถ้าไม่มีสำหรับผมขอขอบคุณสมาชิกสภาฝ่ายบริหารที่เข้าร่วมประชุม
ปิดประชุมเวลา 10.50 น.

